钦定古今图书集成/明伦汇编/官常典/第479卷 > 宋显
## 钦定古今图书集成/明伦汇编/官常典/第479卷 > 宋显

按《北齐书》本传：“显字仲华，炖煌效谷人也。性果敢，有
干用。初事尔朱荣为军主，擢为长流参军。永安中，除
前军、襄垣太守，转荣府记室参军。从平元颢，加平东
将军。荣死，世隆等向洛，复以显为襄垣太守。普泰初，
迁使持节、征北将军、晋州刺史。后归高祖，以为行台
右丞。樊子鹄据兖州反，前西兖州刺史乙瑗、谯郡太”
守辛景威屯据五梁，以应子鹄。高祖以显行西兖州
事，率众讨破之，斩瑗，景威遁走。拜西兖州刺史。时梁
州刺史鹿永吉据州外叛，西魏遣博陵王元约、赵郡
王元景神率众迎接。显勒当州士马邀破之，斩约等。
仍与左卫将军斛律平共会大梁。拜仪同三司。在州
多所受纳。然勇决有气干，检御左右，咸能得其心力。
及河阴之战，深入赴敌，遂没于行阵。赠司空公。